पाएं अपने शहर की ताज़ा ख़बरें और फ्री ई-पेपरडाउनलोड करें
नगर में अनावश्यक रूप से घूमकर जन अनुशासन के नियमों को तोड़ने पर पुलिस ने बड़ी संख्या में वाहनों को जब्त किया। थानाधिकारी मांगीलाल डांगी ने बताया कि कोरोनावायरस के संक्रमण को रोकने के लिए जारी किए गए दिशा निर्देशों का लोग पालन नहीं कर रहे हैं।
पुलिस ने 5 स्थानों पर नाकाबंदी की। नगर में बेवजह घूमने वाले 50 से अधिक दुपहिया वाहनों को जब्त किया है। कोरोना गाइड की पालना नहीं करने, बिना मास्क घूमने और सामाजिक दूरी की पालना नहीं करने पर करीब 150 से अधिक चालान बनाए।
अवलेश्वर, निकटवर्ती हथुनिया थाना पुलिस ने जन अनुशासन पखवाड़े के तहत सड़कों पर बेवजह घूमने वाले वाहन चालकों के वाहन जप्त करके उनके चालान बनाए। पुलिस ने शनिवार और रविवार को 2 दिनों में 39 गाड़ियां जप्त किए। थानाधिकारी नरेंद्र सिंह भाटी के नेतृत्व में पुलिस ने कार्रवाई करते हुए चालान काटे जा रहे हैं।
भाटी ने बताया कि कर्फ्यू के दौरान राजपुरिया बॉर्डर, अवलेश्वर टोल टैक्स व हथुनिया थाना सर्कल क्षेत्र में बिना मास्क व सामाजिक दूरी की पालना न करने वाले लोगों के चालान बनाए जा रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn